събиране на информация относно обема на средствата с настъпващ падеж и полученото ново финансиране, т.е. „подновяването на финансирането“, ежедневно в рамките на месеца, предхождащ отчетната дата.
 2.
 Финансирането с настъпващ падеж се отчита от институциите в календарни дни в следните времеви интервали според първоначалния срок до падежа:
 а)
 овърнайт (колони 010 — 040);
 б)
 между 1 и 7 дни (колони 050 — 080);
 в)
 между 7 и 14 дни (колони 090 — 120);
 г)
 между 14 дни и 1 месец (колони 130 — 160);
 д)
 между 1 и 3 месеца (колони 170 — 200);
 е)
 между 3 и 6 месеца (колони 210 — 240);
 ж)
 повече от 6 месеца (колони 250 — 280).
 3.
 За всеки времеви интервал, описан в параграф 2 по-горе, сумата с настъпващ падеж се отчита в лявата колона, подновеното финансиране се отчита в колона „Подновяване“, получените нови средства се отчитат в колона „Ново финансиране“, а нетната разлика между, от една страна, новите средства плюс подновеното финансиране минус средствата с настъпващ падеж, от друга, се отчита в дясната колона.
 4.
 Общият размер на нетните парични потоци се отчита в колона 290 и е равен на сбора от всички колони, в които е отчетена нетна разлика, с номера 040, 080, 120, 160, 200, 240 и 280.
 5.
 Средният срок на финансирането, в дни, за средства с настъпващ падеж се отчита в колона 300.
 6.
 Средният срок на финансирането, в дни, за подновено финансиране се отчита в колона 310.
 7.
 Средният срок на финансирането, в дни, за нови срочни средства се отчита в колона 320.
 8.
 Сумата в колона „Настъпващ падеж“ включва всички пасиви, които договорно е можело да бъдат изтеглени от доставчика на финансирането или са били дължими към съответния ден през отчетния период. Отчита се винаги с положителен знак.
 9.
 Сумата в колона „Подновяване“ включва сумата с настъпващ падеж съгласно определението в параграфи 2 и 3, която остава в институцията към съответния ден през отчетния период. Отчита се винаги с положителен знак. Ако срокът до падежа на финансиране се е променил поради подновяване, сумата в колона „Подновяване“ се отчита в съответния времеви интервал според новия срок до падежа.
 10.
 Сумата в колона „Ново финансиране“ включва фактическите входящи потоци на финансиране към съответния ден през отчетния период. Отчита се винаги с положителен знак.
 11.
 Чрез сумата в колона „Нетна разлика“ се представя промяната на финансирането в рамките на съответния падежен интервал към съответния ден през отчетния период. Изчислява се като към новите средства се добави подновеното финансиране минус средствата с настъпващ падеж.
 12.
 Указания относно конкретни колони:
 Колона
 Препратки към правни норми и указания
 010 — 040
 Овърнайт
 Общият размер на финансирането, чийто падеж настъпва на съответния ден през отчетния период, с първоначален срок до падежа — овърнайт, се отчита в колона 010 под идентификационни номера 1.1—1.31. За месеци с по-малко от 31 дни, както и за уикенди, редовете, които не са от значение, се оставят празни.
 Общият размер на финансирането, подновено на съответния ден през отчетния период, с първоначален срок до падежа — овърнайт, се отчита в